Lav et referat af nedenstående tekst:

Tekst:
Alt var klar. Alle medlemmerne af horror-gruppen 'Dystopia' var i deres vilde kostumer og ventede bare på at skulle på scenen til deres generalprøve i 'Danmark har talent'. Også Jesper Sørensen var klar og forventningsfuld. Den 22-årige mand, som er blevet Danmarkskendt gennem flere dokumentarprogrammer, og som den eneste i Danmark er ramt af den ekstremt sjældne gensygdom progeria, havde på eget initiativ fået en særlig rolle i gruppens uhyggelige finaleshow. Han spillede det dæmonbarn, der skulle "fødes" midt på scenen. Men lige inden generalprøven gik det galt. I sin iver for at stille sig klar fik han lavet en bevægelse med sin arm - en slags refleks, forklarer Jesper Sørensen - der fik armen ud i en dårlig position. Og for hans krop var det nok til, at skulderen gik af led. - Selvfølgelig gjorde det ondt. Men det var ikke det, der gjorde mest ondt. Jeg var sønderknust, fordi jeg havde glædet mig så meget til det her, siger han til TV 2. Der blev straks tilkaldt en ambulance, og endnu iført sort bodypaint fra top til tå blev den unge mand hastet afsted til sygehuset. Grædefærdig over situationen Det var ikke første gang, at Jesper Sørensens skulder var gået af led, derfor vidste han, at det godt kunne tage lang tid på skadestuen. Tid, han ikke havde denne aften, hvis han skulle gøre sig forhåbninger om at nå tilbage til gruppens nummer. - Jeg tænkte bare: Det er løgn, det her. Jeg græd og græd og græd, fortæller han. På trods af smerterne i armen, var der ingen tid at spilde. Jesper Sørensen skyndte både på ambulancefolkene og sygeplejerskerne, der skulle sætte skulderen på plads igen. - De var selvfølgelig professionelle og spurgte, om jeg var okay, og jeg var bare sådan: "Gør det nu bare for helvede. Vi er rigtig tidspresset", siger han og tilføjer, hvor taknemmelig han var for deres hjælp. Insisterede på at være med Og det virkede: Få timer inden, at 'Danmark har talent' løb over skærmen, kom beskeden: - Jesper er med! Han er tilbage, lød det fra et crewmedlem og en klapsalve brød ud blandt de mange mennesker backstage - ikke mindst 'Dystopia'. Det meste af aftenen havde de frygtet, at Jesper Sørensen helt måtte udgå, men den unge mand insisterede på, at han skulle på scenen med sin gruppe. Omend det blev på en lidt anden optræden, end det var meningen. Det meste af aftenen havde de frygtet, at Jesper Sørensen helt måtte udgå, men den unge mand insisterede på, at han skulle på scenen med sin gruppe. Omend det blev på en lidt anden optræden, end det var meningen. - Egentlig skulle jeg kravle ud af maven på zombien lige efter de to piger. Jeg skulle være nummer tre og stå i maven, da nummeret sluttede, siger han. Det kunne han dog ikke på grund af den armslynge, han havde fået til at støtte skulderen, så i stedet stod han på scenen sammen med flokken af skuespillere klædt ud som zombier og dæmoner - og det var det bedste kompromis. Et stolt hold 'Dystopia' endte med en femteplads blandt de ti 'Danmark har talent'-finalister lørdag aften. Og selvom Jesper er en smule skuffet over, at de ikke fik en højere placering, så var det en god oplevelse. - Jeg kom med med næb og kløer, og jeg er evig taknemmelig over, at jeg overhovedet blev spurgt, siger han. Medlemmerne af 'Dystopia' er da heller ikke i tvivl om, at Jesper Sørensen er velkommen i deres show eller de event, de har i Vejle, en anden gang. - Han har været så fantastisk at have med. Han lever sig fuldstændig ind i sin rolle, og så er han bare en fantastisk menneske, siger Jonas Vázquez Bøgh fra gruppen. - Han er en del af vores 'Dystopia'-familie.

Referat:
Den unge mand, som lider af den sjældne sygdom progeria, var med i 'Dystopias' optræden i 'Danmark har talent', men det var nær blevet aflyst.